Бына шулай, яҡшыртабыҙ, имеш, тип, болғаныштар боламығына урап, демократия тип һүҙ бутҡаһына батырып, тәртип тигән нәмәне бәйҙән ысҡындырып, нисәмә тиҫтә йылдар буйына ҡоролған йәмғиәттең аҫтын – өҫкә, ярайһы ғына йәшәп ятҡан тормошто пыран-заран килтерҙеләр. Имеш, беҙ быға тиклем дөрөҫ йәшәмәгәнбеҙ. Дөрөҫ йәшәмәгәс, етмәгән ерҙәрен яйлап ҡына еренә еткерергә, үҙгәртергә ине, тота килеш һындырырға тимәгән бит?! Шул арҡала кешенең ғүмере буйына формалашҡан йәшәү рәүешен емерҙеләр, аңын томаланылар, фиғелен һындырҙылар. Ул көндән-көн нығыраҡ үҙ-үҙенә бикләнде, үҙен ярға бәргән балыҡ хәлендә хис итте.